U-I-98/14
Natisni
Opravilna št.:
U-I-98/14
Datum odločitve:
14. 10. 2014
Objavljeno:
Neobjavljeno | 24. 10. 2014
ECLI:
ECLI:SI:USRS:2014:U.I.98.14
Akt:
Zakon o dedovanju (Uradni list SRS, št. 15/76 in 23/78, ter Uradni list RS, št. 67/01) (ZD), 210. in 213. čl.
Izrek:
Pobuda za začetek postopka za oceno ustavnosti 210. in 213. člena Zakona o dedovanju (Uradni list SRS, št. 15/76 in 23/78, ter Uradni list RS, št. 67/01) se zavrže.
Evidenčni stavek:
Če pobuda ne vsebuje razlogov neskladnosti izpodbijanih členov zakona z Ustavo, jo Ustavno sodišče zavrže.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Marijan Brečko, Maribor
Datum vloge:
25. 4. 2014
Vrsta odločitve:
sklep
Vrsta rešitve:
zavrženje
Dokument:
US30525
Dokument v PDF obliki:
U-I-98-14.pdf
136 KB
Prenesite datoteko
U-I-98/14-9
14. 10. 2014
SKLEP
Ustavno sodišče je v postopku za preizkus pobude Marijana Brečka, Maribor, ki ga zastopa Dragica Brečko, Maribor, na seji 14. oktobra 2014
sklenilo:
Pobuda za začetek postopka za oceno ustavnosti 210. in 213. člena Zakona o dedovanju (Uradni list SRS, št. 15/76 in 23/78, ter Uradni list RS, št. 67/01) se zavrže.
OBRAZLOŽITEV
1. Pobudnik izpodbija v izreku navedeni zakonski določbi. Obširno opisuje potek zapuščinskega postopka in navaja, da bi ga zapuščinsko sodišče moralo napotiti na pravdo, v kateri bi dosegel dopolnitev sklepa št. Nz 605/92.
Ustavnemu sodišču predlaga, naj presodi skladnost izpodbijanih določb z Ustavo in naj odloči tako, da pobudniku kot dediču ne bodo kršene ustavne pravice.
2. Zakon o Ustavnem sodišču (Uradni list RS, št. 64/07
–
uradno prečiščeno besedilo
in 109/12
– v nadaljevanju ZUstS) v drugem odstavku 24.b člena določa, kaj mora vsebovati pobuda za začetek postopka za oceno ustavnosti zakona ali drugega predpisa. Med drugimi zahtevami je izrecno določeno, da mora pobuda vsebovati razloge neskladnosti izpodbijanih členov predpisa z Ustavo (drugi odstavek 24.b člena v zvezi s tretjo alinejo prvega odstavka 24.b člena ZUstS). Pobudnik mora torej jasno navesti, v čem je protiustavnost izpodbijane zakonske ureditve. Po tretjem odstavku 25. člena ZUstS Ustavno sodišče pobudo zavrže, če niso izpolnjeni pogoji iz drugega odstavka 24.b člena ZUstS.
3. Pobuda za začetek postopka za oceno ustavnosti 210. in 213. člena Zakona o dedovanju (ZD) ne izpolnjuje pogojev iz drugega odstavka 24.b člena ZUstS. Vsebuje namreč le opis zapuščinskega in nekaterih drugih pravnih postopkov ter pobudnikovo nestrinjanje z njimi. Pobudnik pa ni navedel niti, s katero določbo Ustave naj bi bili izpodbijani normi v neskladju, toliko manj je pojasnil razloge za njuno protiustavnost. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik